Lucius Aemilius Paullus
Lucius Aemilius Paullus (nescimus, quando natus sit; mortuus est anno 8) senator Romanus tempore Augusti fuit. Pater eius Aemilius Lepidus Paullus consul suffectus anno 34 a.C.n. erat; mater Cornelia, avia Scribonia. Ipse, qui anno 4 a.C.n. Iuliam minorem, filiam Agrippae et nepotem Augusti duxerat, anno 1 consulatum ordinarium ad 30 Iunii gessit. Tum ei Marcus Herennius Picens consul suffectus successit. Postquam Iulia anno 8 adulterio accusata et relegata est, etiam Paullus maritus sublatus est. Nescimus, an coniurationem fecerit. Filia eius Aemilia Lepida uxor Caligulae fuit, filius Marcus Aemilius Lepidus Drusillam uxorem duxit et anno 39 a Caligula caesus est.